﻿— 101 — 



prédécesseurs et vostres , me tenir par tout soubz vostre protection et n ad- 

 iouster foy à ceulx qui par leur passion vouldroint me calumnier et mes 

 actions qui ne seront jamais contre le service de vostre Majesté, ne pouvant, 

 si non vous désirer, toute ma vie , tout bien , heur, grandeur et prospérité 

 avec une paix, repos et tranquilité meilleure que celle qui est aujourd'huy 

 en votre royaulme , du quel il semble , Madame , qu'il n'y a celuy qui 

 doibve trouver mauvays que je soys party pour une sy nécessaire occa- 

 sion et naturelle à tous hommes , comme est la seureté et conservation 

 de ma personne et chercher le repos à l'aage où je suys, si non ceulx 

 auxquels il desplaist que j'aye eschappé leurs mains sanglantes. Au de- 

 meurant, Madame, tout ce que je vous puys escrire de ce pays, depuys 

 sy peu de temps que j'y suys entré, est que il a cest heur que, aujour- 

 d'huy, on y vit aussy doulcement et paisiblement qu'en aucun autre 

 royaulme de la chretienneté. La Royne m'a usé de ceste gracieuseté et 

 hospitalité de me faire recevoir et accommoder de maison en ceste ville 

 fort honorablement; elle est encore à son progrès, à vingt ou vingt cinq 

 mil d icy. 



Madame, je supplye nostre Seigneur vous vouloir conserver en très- 

 parfaicte santé et prospérité. 



De Londres, ce xmj e de septembre i568\ 



Il écrivait également à Cécil : 



Monsieur, parce que ung homme qui a esté envoyé exprès par de çà de 

 la part de ceulx de la Rochelle , m'est venu trouver depuis mon partement 

 de la court , je n'ay voulu faillir incontinent le depescher vers vous avec ce 

 porteur qui est à moy, pour vous prier affectueusement, d'aultant que 

 l'affaire qui l'a amené requiert célérité pour les occasions qui se peuvent 

 présenter de là où il est venu, telles que son retardement importeroit, 

 luy vouloir donner si bonne et prompte expédition, suivant l'affection 

 que vous avez tousjours demonstrée avoir à l'advancement de l'honneur et 

 service de Dieu, et à ce qui touche une cause si juste et nécessaire, 

 comme est la nostre, que ceulx qui l'ont despesché vous les puissiez gran- 

 dement obliger, et que de ma part je puisse cognoislre que la recoman- 

 dation que je vous en fais ne luy aye esté inutile, ce que espérant de 

 vostre bonté que vous voutdrez faire, je ne vous en diray davantage, si ce 

 n'est pour vous prier de vouloir adjouster foy à ce que ce dict porteur 

 vous en dira de ma part, ensemble de recevoir mes affectionnées re- 

 commandations à vostre bonne grâce , après avoir supplié nostre Seigneur 

 vous tenir, Monsieur, en sa très-sainte protection. 



De la maison de Prassin , ce xxnj de septembre 1 568 2 . 



1 iïceord office , State paper s , France, vol. LXJIJ. (Copie du temps. 

 5 Record office , Stale papers , France, vol. LXIII. (Original.) 



